b'\n_START_ARTICLE_\nVladislav Tretiak\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 d\'abril de 1952 a la ciutat de Moscou, que en aquells moments era la capital de la Uni\xc3\xb3 Sovi\xc3\xa8tica i que avui en dia \xc3\xa9s la capital de R\xc3\xbassia. El 1978 fou guardonat amb l\'Orde de Lenin.\n_START_SECTION_\nCarrera esportiva\n_START_PARAGRAPH_\nInici\xc3\xa0 la seva carrera esportiva l\'any 1968 en la secci\xc3\xb3 d\'hoquei del CSKA de Moscou, club que no abandon\xc3\xa0 fins al 1984, moment en el qual es retir\xc3\xa0 de la competici\xc3\xb3, i en el qual ocup\xc3\xa0 la posici\xc3\xb3 de porter._NEWLINE_Va participar en els Jocs Ol\xc3\xadmpics d\'hivern de 1972 realitzats a Sapporo (Jap\xc3\xb3), on en representaci\xc3\xb3 de la Uni\xc3\xb3 Sovi\xc3\xa8tica aconsegu\xc3\xad guanyar la medalla d\'or. Repet\xc3\xad aquesta mateixa medalla en els Jocs Ol\xc3\xadmpics d\'hivern de 1976 realitzats a Innsbruck (\xc3\x80ustria). En els Jocs Ol\xc3\xadmpics d\'hivern de 1980 realitzats a Lake Placid (Estats Units) aconsegu\xc3\xad la medalla de plata, perdent la final ol\xc3\xadmpica davant la selecci\xc3\xb3 amfitriona en el denominat partit "Miracle sobre el gel". En els Jocs Ol\xc3\xadmpics d\'hivern de 1984 realitzats a Sarajevo (RFS Iugosl\xc3\xa0via) aconsegu\xc3\xad novament el t\xc3\xadtol ol\xc3\xadmpic. _NEWLINE_Al llarg de la seva carrera aconsegu\xc3\xad guanyar 13 medalles en el Campionat del M\xc3\xb3n d\'hoquei gel mascul\xc3\xad, destacant 9 medalles d\'or._NEWLINE_En finalitzar la seva carrera esdevingu\xc3\xa9 directiu de la Federaci\xc3\xb3 russa d\'hoquei sobre gel i m\xc3\xa0nager general de l\'equip ol\xc3\xadmpic rus per als Jocs Ol\xc3\xadmpics d\'hivern de 2010 realitzats a Vancouver (Canad\xc3\xa0).'